Eino Grönholm

Eino Olavi Grönholm (28. heinäkuuta 1931 Hattula – 11. toukokuuta 1990 Forssa) oli suomalainen poliitikko.

Grönholm työskenteli muurarina ja rapparina Hämeenlinnan seudulla vuosina 1949–1962, opiskeli sitten rakennusmestariksi ja toimi vuosina 1965–1975 työsuunnittelijana ja rakennuspiirtäjänä Rakennusvalmiste Oy:n palveluksessa Forssassa. 

Kansanedustajaksi Hämeen läänin eteläisestä vaalipiiristä Grönholm tuli vuonna 1975 varasijalta Eero Salon jälkeen ja kuului sosialidemokraattiseen eduskuntaryhmään. Hän tuli valituksi uudelleen eduskuntavaaleissa 1979 ja toimi kansanedustajana vielä toisen kauden vuoteen 1983. Eduskunnan valiokunnista hän kuului Laki- ja talousvaliokuntaan, Puolustusasiainvaliokuntaan, sivistysvaliokuntaan, Suureen valiokuntaan ja Toiseen lakivaliokuntaan. Presidentin valitsijamiehenä Grönholm oli vuosina 1978 ja 1982.

Lähteet

Kansanedustajat
Suomen Sosialidemokraattisen Puolueen poliitikot
Hämeen vaalipiiri
Suomalaiset muurarit
Suomalaiset rakennusmestarit
Vuonna 1931 syntyneet
Vuonna 1990 kuolleet
Forssan kaupunginvaltuutetut